
( ANATOMIA IUBIRII 


JOACA OAMENILOR 


CURTAREA 


„Mişcate de forţa iubirii, 
fragmentele de lume se caută unul pe celălalt 
pentru ca lumea să poată fi.“ 

— PIERRE TEILHARD DE CHARDIN 


Într-o poveste apocrifă, un coleg s-a întors cândva 
către marele genetician britanic J.B.S. Haldane şi i-a 
spus: „Domnule Haldane, ştiind ceea ce ştiţi despre 
natură, ce îmi puteți spune despre Dumnezeu?“ Haldane 
i-a răspuns: „Are o preferință exagerată pentru gândaci“. 
într-adevăr, în lume există peste 300 000 de specii de 
gândaci. 

Aş adăuga că „Dumnezeu“ adoră jocul de împere- 
bere al oamenilor, deoarece niciun alt aspect al com- 
»ostamentului nostru nu este la fel de complex, de subtil 
sza de răspândit. Şi, deşi aceste strategii sexuale diferă 
2 la un individ la altul, coregrafia esenţială a curtării 

umane, a idilei, a iubirii şi a căsătoriei are o multitudine 
de planuri ce par întipărite în psihicul oamenilor: un 
produs al timpului, al selecţiei şi al evoluţiei. 

Acestea încep în momentul în care bărbaţii şi femeile 
intră în raza de curtare — cu modul în care flirtăm. 


LIMBAJUL TRUPULUI 


Irenâus Eibl-Eibesfeldt, etolog germani, a observat 
un tipar ciudat în comportamentul de flirt al femeilor. 
Eibl-Eibesfeldt a folosit un aparat de fotografiat cu o 
lentilă secretă, astfel încât atunci când îndrepta aparatul 
în față, acesta făcea, de fapt, poze dintr-o parte. În 
acest fel, el putea focaliza asupra peisajelor locale şi 
imortaliza expresiile faciale naturale ale oamenilor din 
jurul său. În călătoriile sale prin Samoa, Papua, Franţa, 
Japonia, Africa şi Amazonia, a surprins numeroase 
secvenţe de flirt. Apoi, după ce s-a întors în laboratorul 
său din Institutul de Fiziologie Comportamentală Max 
Planck, de lângă Miinchen, Germania, a analizat cu 
atenţie fiecare episod de curtare, cadru după cadru. 

A reieşit un tipar universal de flirt la femei. Se pare 
că femeile din locuri extrem de diferite, cum ar fi jungla 
amazoniană, saloanele din Paris şi regiunile muntoase 
din Noua Guinee flirtează cu aceeaşi serie de expresii. 

În primul rând, femeia îi zâmbeşte admiratorului ei şi 
îşi ridică sprâncenele într-o mişcare rapidă şi sacadată, 
atunci când îşi deschide ochii larg, pentru a se uita la 
el. Apoi, îşi coboară pleoapele, îşi înclină capul în jos 
şi într-o parte şi îşi fereşte privirea. De multe ori, îşi 
acoperă fața cu mâinile, chicotind nervos pe măsură ce 
se retrage în spatele propriilor palme. Acest gest secven- 
ial de flirt este atât de specific, încât Eibl-Eibesfeldt este 


1 TA ANATOMIA IUBIRII 


convins că este înnăscut, o tactică de curtare feminină 
care a evoluat acum miliarde de ani, pentru a semnala 
interesul sexual şi/sau romantic. 

Se poate ca şi alte strategii folosite de oameni să îşi 
aibă originea tot în trecutul nostru primitiv. Privirea 
sfioasă este un gest în care femeia îşi înclină capul şi 
se uită în sus, timid, la peţitorul ei. Şi femela oposum 
face acelaşi lucru, întorcându-se către pretendentul său, 
înclinându-şi botul şi privindu-l drept în ochi. Animalele 
scutură adesea din cap, pentru a atrage atenția. Femeile 
implicate într-un ritual de curtare fac acest lucru în 
mod regulat; îşi ridică umerii, îşi arcuiesc spatele şi îşi 
scutură buclele într-o mişcare rapidă şi amplă. Albatroşii 
îşi scutură capetele şi clămpânesc din ciocuri, între 
reprize de dat din cap, aplecări şi frecat ciocurile unul de 
celălalt. Ţestoasele de uscat îşi întind şi îşi retrag gâtu- 
rile, aproape atingându-şi nasurile unul de altul. Femeile 
nu sunt singurele creaturi care îşi folosesc capetele 
pentru a flirta?. 

Şi bărbaţii folosesc tactici similare cu cele observate 
la alte specii. Aţi intrat vreodată în biroul şefului dum- 
neavoastră şi l-aţi văzut lăsându-se pe spate în scaun, 
cu mâinile împreunate la ceafă, coatele în sus şi pieptul 
împins înainte? Poate că a şi ieşit din spatele biroului, 
s-a apropiat de dumneavoastră şi v-a zâmbit, şi-a arcuit 
spatele şi şi-a împins jumătatea de sus a corpului 
înainte? Dacă da, aveţi grijă. S-ar putea să îşi anunţe, 
inconştient, dominanța asupra dumneavoastră. Dacă 
sunteți femeie, s-ar putea, în schimb, să vă curteze. 

„Împingerea pieptului înainte“ face parte din mesajul 
postural de bază folosit de regnul animal — „a părea mai 
mare“. Făpturile dominante se „zbârlesc“. Peştii cod îşi 
umflă capetele şi îşi împing în față aripioarele pelviene. 
Şerpii, broaştele şi broaştele râioase îşi umflă corpurile. 
Antilopele şi cameleonii se întorc în lateral, pentru a-şi 

scoate în evidență mărimea. Cerbii catâri se uită pieziş 
pentru a-şi etala coarnele. Pisicile se înfoaie. Porumbeii 
se umflă în pene. Homarii se ridică pe vârfurile picioa- 
relor pe care merg şi îşi întind cleştii deschişi. Gorilele 
se bat cu pumnii în piept. Bărbaţii doar îşi împing 
pieptul înainte. 

Atunci când se confruntă cu o creatură dominantă, 
multe animale se fac mici. Oamenii îşi apropie degetele 
de la picioare, îşi încovoaie umerii şi îşi lasă capul să 
atârne. Lupii îşi bagă coada între picioare şi pleacă pe 
furiş. Homarii inferiori se ghemuiesc. Iar multe specii 
se pleacă. Un cod intimidat îşi răsuceşte corpul în jos. 
Şopârlele îşi mişcă tot corpul în sus şi în jos. Cimpanzeii 
respectuoşi dau din cap atât de repede şi în mod repetat, 
încât primatologii numesc acest gest „reverență“. 

Aceste poziţii de „ghemuire“ şi de „intimidare“ 
observate la o mulțime de creaturi se manifestă adesea 
şi în ritualurile de curtare. Îmi aduc aminte de o bandă 
desenată dintr-o revistă europeană. În prima căsuță, un 
bărbat în slip stă singur pe o plajă pustie — are capul 
lăsat în jos, burta îi atârnă, pieptul îi este concav. În 
următoarea căsuţă, o femeie atrăgătoare se plimbă pe 
plajă, pe lângă bărbat; acum, acesta are capul sus, îşi 
trage burta şi îşi umflă pieptul. În ultima căsuță, femeia 
a dispărut, iar bărbatul revine la poziția normală, 
neatractivă. Nu este neobişnuit să vezi bărbați şi femei 
umilându-se sau micşorându-se pentru a semnala 
importanța,vulnerabilitatea şi disponibilitatea. 


PRIVIREA „COPULATIVĂ“ 


Privirea este, probabil, cea mai frapantă strategie 
umană de curtare. Reprezintă limbajul ochilor. În 

culturile occidentale, în care este permis contactul vizual 
între sexe, bărbaţii şi femeile se uită cu atenție la un 
potențial partener, două sau trei secunde, timp în care 
pupilele li se pot dilata — un semn de interes ridicat. 
Apoi, persoana care priveşte îşi coboară pleoapele şi se 
uită în altă parte.* 

Contactul vizual pare să aibă un efect imediat. 
Privirea declanşează regiuni primitive ale creierului 
uman, scoțând la suprafață una dintre cele două emoții 
fundamentale — abordarea sau retragerea. Nu puteți 
ignora privirea unei alte persoane ațintită asupra 
dumneavoastră; trebuie să reacționaţi într-un fel. Puteţi 
zâmbi şi iniția o conversaţie. Vă puteți feri privirea şi 
strecura către uşă. Dar înainte, probabil că vă veţi trage 
de lobul urechii, vă veţi aranja bluza, veți căsca, vă veți 
juca cu ochelarii sau veţi face o altă mişcare lipsită de 
importanță — „deplasându-vă atenția“ — pentru a calma 
anxietatea, în timp ce vă hotărâți în ce fel să răspundeţi 
la această invitație, dacă fugiți din zonă sau rămâneți şi 
vă implicaţi în jocul curtării. 

Această privire, cunoscută de etologi drept privirea 
copulativă, ar putea fi întipărită în psihicul nostru 
evolutiv. Cimpanzeii şi alte primate se uită la inamicii 
lor pentru a-i amenința; de asemenea, privesc adânc unii 
în ochii altuia pentru a se împăca după o luptă. Privirea 
este folosită şi înainte de raportul sexual, după cum s-a 
observat la bonobo sau cimpanzeii „pitici“ — maimuțe 
înrudite îndeaproape cu cimpanzeul comun, dar mai 
mici şi, poate, mai inteligente. Câteva astfel de creaturi 
aproape umane trăiesc în Grădina Zoologică din San 
Diego, unde femelele şi masculii se împerechează în mod 
regulat. Dar, chiar înainte de contactul sexual, cuplul 
petrece câteva momente privindu-se adânc în ochi.* 


* 

Şi babuinii se uită unii la ceilalți în timpul curtării. 
Poate că aceste animale s-au desprins din arborele nostru 
uman de evoluție acum mai mult de douăzeci şi cinci 
de milioane de ani, dar această similitudine în ceea ce 
priveşte curtarea persistă. Antropologul Barbara Smuts 
spunea despre începutul curtării dintre doi babuini, pe 
stâncile Eburru din Kenya: „Parcă urmăream doi tineri 
nepricepuți, într-un bar pentru persoane singure“.5 

Relaţia a început într-o seară, când femela babuin, 
Thalia, s-a întors şi a surprins un mascul tânăr, Alex, 
uitându-se la ea. Se aflau la o distanță de aproximativ 
cinci metri unul de celălalt. El şi-a ferit imediat privirea. 
Aşa că ea s-a uitat insistent la el — până când s-a întors 
şi el să o privească. Apoi ea s-a jucat intenționat cu 
degetele de la picioare. Şi au continuat tot aşa. De 
fiecare dată când ea se uita la el, el îşi ferea privirea; de 
fiecare dată când se uita el la ea, ea îşi făcea de lucru cu 
picioarele. În cele din urmă, Alex a surprins-o pe Thalia 
privindu-l — „privirea de răspuns“. 

Imediat, el şi-a lipit urechile de cap, şi-a îngustat 
pleoapele şi a început să plescăie din buze, semnul de 
apogeu al prieteniei în societatea babuinilor. Thalia a 
încremenit. Apoi ea l-a privit în ochi o lungă perioadă. 
Abia după acest contact vizual prelungit, Alex s-a apro- 
piat de ea, moment în care Thalia a început să îl despă- 
ducheze — începutul unei prietenii şi al unei legături 
sexuale care încă dăinuia după şase ani, când Smuts s-a 
întors în Kenya, să studieze prieteniile dintre babuini. 

Poate că ochii — şi nu inima, organele genitale sau 
creierul — reprezintă organul inițial al iubirii, deoarece 
privirea declanşează adesea zâmbetul oamenilor. 

„Există un zâmbet al iubirii / Şi există un zâmbet al 
amăgirii“, scria poetul William Blake. De fapt, oamenii 

zu cel puțin optsprezece tipuri diferite de zâmbete, 
dintre care numai pe unele le folosim atunci când 
zartăm pe cineva. Atât bărbaţii, cât şi femeile folosesc 
„zâmbetul simplu“, un gest cu gura închisă, atunci când 
salută un trecător cunoscut. În această expresie, buzele 
sunt lipite, dar întinse, iar dinții nu sunt dezveliți; acest 
gest este însoțit adeseori de o înclinare a capului, care 
exprimă recunoaşterea. Oamenii care vă zâmbesc astfel 
probabil că nu se vor opri să vă cunoască mai bine. 

„Zâmbetul superior“ uman exprimă un interes mai 
ridicat. În această expresie, vă dezveliți dinții de sus, 
pentru a vă demonstra intențiile pozitive. Zâmbetul 
superior este combinat adesea cu un gest din sprânceană 
care durează o şesime de secundă, în care sprâncenele 
sunt ridicate, apoi coborâte rapid. Eibl-Eibesfeldt a văzut 
acest zâmbet superior la europeni, locuitorii din Bali, 
indienii amazonieni şi boşimanii din sudul Africii şi 
povesteşte că acesta este folosit în tot felul de contacte de 
prietenie — inclusiv flirtul. Cimpanzeii şi gorilele folosesc 
această jumătate de zâmbet atunci când se joacă. Dar tind 
să îşi arate dinții de jos, şi nu pe cei de sus. În acest fel, îşi 
pot ascunde colții de sus, ascuţiţi ca nişte pumnale, dinți 
canini cu care se amenințau unii pe ceilalți. 

„Zâmbetul deschis“, în care buzele sunt complet 
retrase şi sunt dezveliți complet atât dinţii de sus, cât şi 
cei de jos, este cel pe care îl folosim de obicei pentru a 
ne „agăța“ unii pe ceilalți. Zâmbetul fostului preşedinte 
Jimmy Carter este un exemplu remarcabil. Carter ne 
curta minţile, voturile, opiniile; dacă ar fi combinat acest 
„superzâmbet“ cu flirtul secvențial, privirea sfioasă, 
înclinarea capului, împingerea pieptului înainte sau 
privirea insistentă, intenţiile sale ar fi fost cu siguranţă 
unele sexuale. 

„Zâmbetul social nervos“, un alt tip de zâmbet 
uman, joacă un rol vădit negativ în curtare. Acesta îşi 

